**De-a v-ați ascunselea**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-ai ascuns

între ziuă și noapte

Te-ai ascuns

între soare și lună

Te-ai ascuns

printre stelele căzătoare

și

mi te-au furat pleiadele.

Te strig, dar nu-mi răspunzi

Din când în când

Îmi scrii pe cer poezii

Și mă aștepți

uneori

în lumini de smarald

cu irizații de ambră.

Alteori

te culcușești la mine în vis

îmi mângâi părul rebel

de pe frunte

și îmi spui că ai plecat

Undeva, unde eu

nu te mai pot găsi.